Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 5. melléklet a 96/2011. (X. 17.) VM rendelethez
Paragraph Index: 488

8. A fakitermelések és erdõfelújítások végrehajtására vonatkozó erdõgazdálkodási szabályok 8.1. A 2,0 hektár feletti területû, természetes, természetszerû vagy származék erdõkben – különösen az átalakító üzemmódú erdõkben – végzett véghasználatok során hagyásfa csoportokat, esetleg hagyásfákat kell visszahagyni, melyeket már a bontóvágások során ki kell jelölni. 8.2. A véghasználatoksorán hagyásfákat, hagyásfa csoportokat lehetõség szerint õshonosfafajokból,idõsebb, de még állékony, illetve böhöncös, odvas faegyedekbõl kell kijelölni úgy, hogy a 2,0 hektárnál nagyobb végvágott vagy tarvágott területen lehetõleg 0,1–0,3 hektár területû hagyásfa csoportok, egyéb esetekben hagyásfák maradjanak vissza, egyenletes térbeli elhelyezkedésben. A hagyásfa csoportokat javasolt úgy kialakítani, hogy azok a természetvédelmi vagy közjóléti jelentõségû, pontszerû objektumokat (például fokozottan védett madár fészke, forrás, barlang bejárata, erdei emlékmû vagy közjóléti objektum, berendezés) is tartalmazzák. A hagyásfa csoportokban található holtfát vissza kell hagyni a területen, de a faanyag termelést szolgáló erdõrészletekben a különösen értékes faegyedek 20%-os mértékig kitermelhetõk. Ezen túl a hagyásfák, hagyásfacsoportok a késõbbiekben csak különleges esetben (például veszélyelhárítás) termelhetõk ki, és a faanyagukat javasolt holt faanyagként a területen hagyni. 8.3. Átalakító üzemmódú erdõk véghasználata során az Evt-ben meghatározott mértékig hagyásfát, illetve hagyásfa csoportot kell visszahagyni a területen. 8.4. Álló holtfa visszahagyása a turista útvonalaktól legalább egy fahossznyi távolságban történhet. 8.5. Az erdõnevelési munkák során a házi berkenye, a madárberkenye, a barkócaberkenye, a madárcseresznye, a rezgõnyár, a kecskefûz, a kislevelû hárs, a nagylevelû hárs, a hegyi szil, a vadkörte, egyéb vadgyümölcs faegyedeket lehetõség szerint kímélni kell.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes